stanford-oval/wikipedia huggingface dataset:
חטיפת מטוס

קברניט טיסה 847 של TWA מוחזק כבן ערובה
חטיפת מטוס היא החזקה של מטוס שלא כחוק על ידי קבוצה או יחיד. ברוב המקרים, הטייס מאולץ לטוס לפי הוראותיהם של החוטפים, אם כי היו מקרים שבהם חוטפים הטיסו את המטוס בעצמם. במקרה אחד לפחות, נחטף המטוס על ידי הטייס הרשמי בעצמו.
שלא כמו במקרים של חטיפת כלי רכב יבשתיים או ימיים, מטוסים בדרך כלל אינם נחטפים במטרה לבזוז את מטענם. ברוב מקרי החטיפה של מטוסים, הנוסעים משמשים בני ערובה. לחטיפה מניעים שונים, ובהם שאיפה לשחרור אסירים, הצגה לאור הזרקורים של עוול (אמיתי או מדומה) שנעשה לציבור מסוים (כמו בחטיפת טיסת אייר פראנס 8969). החוטפים עשויים להשתמש במטוס ככלי נשק על מנת לפגוע ביעד כלשהו (כפי שנעשה בפיגועי 11 בספטמבר). במקרים אחרים יבקשו החוטפים כופר עבור הנוסעים החטופים.
ברוב המקרים של חטיפת מטוס במסגרתם מוחזקים בני ערובה, מתקיים משא ומתן בין החוטפים לרשויות, המגיע בדרך כלל להסדר כלשהו בין הצדדים. אולם, מקרי חטיפת מטוס לא תמיד מסתיימים בהסדר כזה, ולעיתים נעשה שימוש על ידי הרשויות בכוחות מיוחדים, כדי להשתלט על החוטפים ולשחרר את בני הערובה. מקרים בולטים כאלה:
חטיפת מטוס סבנה על ידי מחבלים מארגון ספטמבר השחור והנחתתו בנמל התעופה לוד הסתיימה בהשתלטות של סיירת מטכ"ל, שבה נהרגו שניים מהחוטפים ונלכדו שתי חוטפות. בפעולה נהרגה אחת מנוסעי המטוס.
חטיפת מטוס איירבוס A300 של חברת התעופה הצרפתית אייר פראנס, בטיסה מנמל התעופה בן-גוריון לפריז, לאחר שערך חניית ביניים באתונה. המטוס הונחת באנטבה שבאוגנדה. החטופים חולצו על ידי צה"ל במבצע יונתן. במהלך המבצע נהרג יוני נתניהו, מפקד סיירת מטכ"ל, וסמ"ר סורין הרשקו נפצע קשה בעמוד השדרה ונותר משותק בארבע גפיו. שלושה בני ערובה נהרגו במהלך החילוץ, ואחת (דורה בלוך) נרצחה לאחריו בבית חולים באוגנדה (שבו אושפזה לפני החילוץ). 6 בני ערובה נוספים נפצעו. נהרגו כל 7 המחבלים החוטפים וכ-45 חיילים אוגנדים, 11 מטוסי מיג-17 הושמדו על הקרקע.
חטיפת טיסה 648 של איג'יפטאייר מאתונה לקהיר ב-23 בנובמבר 1985 על ידי מחבלים מארגונו של אבו נידאל שהנחיתו אותו במלטה. ממשלת מצרים שלחה כוח קומנדו לחילוץ החטופים. בקרב הכושל נהרגו החוטפים ו-58 מתוך 91 נוסעי המטוס.
במספר מקרים שבהם חטפו מחבלים מטוסים שבהם טסו ישראלים, נעשתה הפרדה בין הנוסעים הישראלים לבין הנוסעים שאינם ישראלים ששוחררו לדרכם. כך נעשה, למשל, בחטיפת מטוס אל על לאלג'יריה ביולי 1968 ובחטיפת מטוס TWA לדמשק באוגוסט 1969.
הערות שוליים

1 2  Libby Nelson, The US once had more than 130 hijackings in 4 years. Here’s why they finally stopped., Vox, ‏2016-03-29 (באנגלית)
| --- | --- |
בקרת זהויות :  NLI: 987007560454705171  LCCN: sh85060788  NDL: 00562832  NKC: ph581720 
ערך זה הוא קצרמרבנושא תעופה ובנושא טרור. אתם מוזמנים לתרום לוויקיפדיה ו.
פיק (נפה)

| --- | --- |

נפת פיק (בצהוב) בדרום מחוז קוניטרה הכולל את שטח הגולן הסורי ושטח הגולן הישראלי
 מדינה:  סוריה סוריה
 שטח:  403.97 קמ"ר
 אוכלוסייה:  ‏
  ‑ בנפה:  1,947 (2004)
 קואורדינטות:  32°46′00″N 35°42′00″E﻿ / ﻿32.76666667°N 35.7°E﻿ / 32.76666667; 35.7 
  מפת מיקום  מפה מפורטת   (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהפיק(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהפיק  he tabBackground:;tabBorder:#aaa;defaultTab:0;
נפת פיק (בערבית: منطقة فيق, תעתיק מדויק: מנטקת פיק) היא הנפה הדרומית של מחוז קוניטרה שבדרום מערב סוריה. בעברו היה המחוז בשליטה מלאה של סוריה, ומאז מלחמת ששת הימים ב־1967 רובו נמצא בשטח רמת הגולן, שמדינת ישראל החילה עליו ריבונות בחקיקת חוק רמת הגולן ב־1981.
המרכז האדמיניסטרטיבי של הנפה הוא הכפר פיק, שנמצא כיום ברמת הגולן, ונטוש מתושבים. במפקד האוכלוסין של 2004 מנתה הנפה 1,947 תושבים (בחלק הסורי שלה).
נפות

נפת פיק מחולקת לשני תת-נפות:
| קוד | שם | אזור | אוכלוסייה |
| --- | --- | --- | --- |
| SY1402 00 | נפת פיק | 332.95 ק"מ 2 | 1,947 |
| SY1402 01 | נפת אל-בוטייה | 71.02 ק"מ 2 | 0 |
סארסן

אבנים סארסניות בווילטשייר
סארסן (באנגלית: Sarsen) הוא סוג סלע הנמצא בכמות רבה באנגליה: במישור סולסברי ובגבעות מרלבורו (Marlborough Downs) בווילטשייר, ובמחוז קנט; ובכמויות קטנות יותר בברקשייר, אסקס, אוקספורדשייר, דורסט והמפשייר. הסלעים הם השריד שנותר לאחר עידן הקרח מסלע חיפוי של סילקריט מהקנוזואיקון שבעבר כיסה את מרבית שטחה של דרום אנגליה. זהו סוג סלע קשה ודחוס של אבן חול שנוצר מחול שגרגיריו נקשרו באמצעות מולקולות של צורן דו-חמצני (סיליקה). משערים כי הסלע נוצר במהלך סחיפה מהנאוגן עד הרביעון באמצעות צירור של משקעים מחבורת לאמבת (Lambeth Group) מהפלאוקן העליון כתוצאה מהדחה באמצעות תמיסות חומציות.
המילה "סארסן" (באלפבית פונטי בינלאומי: sa:sǝn') היא קיצור של המונח "אבן סאראקן" (Saracen stone) שמקורה בניב של מחוז וילטשייר. "סאראקן" היה כינוי נפוץ למוסלמים, והורחב להתייחס לכל מה שאינו נוצרי, בין אם מוסלמי, קלטי פגני או אחר.
שימושים

הבנאים של סטונהנג' השתמשו בסלעים אלו למעגל האבנים העומדות ולטריליתונים במרכז, כמו גם לגוש הסלע המכונה "האבן הנוטה" (heelstone). אייווברי ומונומנטים מגליתיים רבים אחרים בדרום אנגליה נבנו גם הם מסלעי סארסן.
החל מימי הביניים ועד המאה ה-19 היו המגליתים באירופה מטרה להרס על ידי קנאים דתיים ובעלי אינטרסים מסחריים. בחלק מהמקרים האבנים הופלו, פונו משטחים מעובדים, או נשברו על מנת לנצל את החומרים המרכיבים אותם. על מנת לשבור את האבנים נעשה שימוש מדי פעם באש או מאוחר יותר בחומרי נפץ על מנת לפרק את האבנים לגושים קטנים המתאימים לצורכי בנייה. אולם, אבן סארסן איננה אידיאלית לצורכי בנייה. הארכאולוג הבריטי ויליאם סטקלי (William Stukeley‏; 1765-1687) כתב שאבן הסארסן היא "תמיד רטובה וטחובה בחורף מה שגורם לאווירה לחה ולא בריאה שגורמת לרהיטים להירקב".  במקרה של אייווברי המשקיעים שתכננו שימוש משני באבנים פשטו את הרגל כאשר הוכח כי אין ביקוש לבתים שהם בנו ושבתים אלו נשרפים בקלות. עם זאת, למרות בעיות אלו, אבן הסארסן נשארה אבן בעלת ערך בשל עמידותה, והייתה האבן המועדפת לבניית מדרגות ואבני שפה של מדרכות.
ביאורים

↑  silcrete, אבן חול שעברה מילוט באמצעות תמיסות של צורן דו-חמצני
↑  silicification, סיליפיקציה, החלפת מרכיבי הסלע בסיליקה.
הערות שוליים

↑  Sarsen stones in Winchester at a travel guide website for Winchester, Hampshire
↑  Stewart Ullyot, J.; Nash D.J.; Whiteman C.A.; Mortimore R.N. (2004). "Distribution, petrology and mode of development of silcretes (sarsens and puddingstones) on the eastern South Downs, UK". Earth Surface Processes and Landforms. 29 (12). Bibcode:2004ESPL...29.1509U. doi:10.1002/esp.1136.
↑  Stevens, Frank. "Stonehenge". www.sarsen.org.
↑  Bruce Bedlam, The stones of Stonehenge
↑  Stone ring of Avebury
אליפות העולם באתלטיקה 2001

| --- | --- |
 ענף:  אתלטיקה 
 ארגון מפעיל:  התאחדות האתלטיקה הבין-לאומית 
 תקופת התחרות:  3 באוגוסט 2001 – 12 באוגוסט 2001 (10 ימים) 
 מספר תחרות:  8 
 מספר מתמודדים:  1,602 
 עיר מארחת:  אצטדיון קומון וולת' 
 
 → אליפות העולם באתלטיקה 1999 אליפות העולם באתלטיקה 2003 ← 
 
 קואורדינטות:  53°33′35″N 113°28′34″W﻿ / ﻿53.55972222°N 113.47611111°W﻿ / 53.55972222; -113.47611111
 he
 
האצטדיון באדמונטון
אליפות העולם באתלטיקה 2001 הייתה אליפות העולם השמינית באתלטיקה, שנערכה בין 3 ל-12 באוגוסט 2001 באדמונטון שבקנדה. בתחרות השתתפו 1677 אתלטים. טקס הפתיחה והתחרויות התקיימו באצטדיון קומון וולת'. באליפות לא נשבר אף שיא עולם, אך נשברו שמונה שיאי אליפות (חמישה שיאים אצל הגברים ושלושה אצל הנשים). אליפות עולם זו הייתה האליפות האחרונה שבה לא התקיימה ריצת 3000 מטר מכשולים לנשים.
אירועים מרכזיים > ריצות קצרות > נשים

לריצת 100 ו-200 מטר לנשים, הגיעה האצנית האמריקנית מריון ג'ונס כפייבוריטית, לאחר שזכתה במדליית הזהב במקצועות אלה באולימפיאדת סידני. אך בריצה ל-100 מטר זכתה דווקא הרצה האוקראינית ז'אנה פינטוסביץ' בתחרות, כשקבעה תוצאה של 10.82 והקדימה את ג'ונס בשלוש מאיות השנייה. במקום השלישי זכתה אקטרני טאנו היווניה.
בריצה ל-200 מטרים סיימה במקור ג'ונס ראשונה, עם תוצאה של 22.39 שניות. היא הקדימה את דבי פרגוסון מאיי בהאמה, שקבעה 22.52 שנ' ואת קלי ווייט מארצות הברית שזכתה במדליית הארד עם 22.56 שנ'.
בריצת השליחות ל-100x4 זכו גם כן האמריקניות; הן הקדימו את גרמניה שזכתה במדליית הכסף ואת צרפת שזכתה במדליית הארד.
בהמשך הודו מריון ג'ונס וקלי ווייט בשימוש בסמים אסורים, והישגיהן מתחרות זו נשללו מהן, כולל מדליית הזהב של האמריקניות בריצת השליחות שהשתתפו גם בה.
בריצה ל-400 מטר זכתה הסנגלית איימי ת'יאם מבקה, שקבעה 49.86 ש' וזכתה בזהב. שנייה הגיעה לוריין פנטון מג'מייקה עם תוצאה של 49.88 שניות ואת המקום השלישי תפסה אנה גוואברה המקסיקנית עם 49.97 שניות.
אירועים מרכזיים > ריצות קצרות > גברים

האצן האמריקני מוריס גרין זכה בריצה ל-100 מטרים כשקבע זמן של 9.82 שניות. טים מונטגומרי מארצות הברית סיים במקום השני באליפות, אך בשנת 2005 הוא הורשע בנטילת סמים אסורים והישגיו נשללו ממנו. בעקבות שלילת הישגיו, קוּדמוּ ברנארד ויליאמס למקום השני ואטו בולדון למקום השלישי.
קונסטנטינוס קדריס היווני, שהחזיק בתואר האלוף האולימפי מאולימפיאדת סידני, זכה בריצה ל-200 מטר עם תוצאה של 20.04 שניות. מאחורי קדריס התרחשה דרמה גדולה כששלושה רצים סיימו עם זמן זהה של 20.20 שניות, ורק לאחר ה"פוטו פיניש" התברר כי כריסטופר ויליאמס הג'מייקני סיים במקום השני וקים קולינס מסנט קיטס ונוויס ושון קרופורד האמריקני סיימו בצוותא במקום השלישי.
בריצה ל-110 מטר משוכות התרחש קרב בין הרץ האמריקני אלן ג'ונסון, שזכה בעבר שני תוארי אליפות עולם במקצוע זה, לבין אנייר גארסיה, האלוף מאולימפיאדת סידני שהתרחשה שנה קודם לכן. הריצה הייתה צמודה ובסיומה זכה ג'ונסון במדליית הזהב עם תוצאה של 13.04, והקדים את יריבו בשלוש מאיות השנייה בלבד.
במרוץ השליחים ל-100X4 מטרים, זכתה במקור נבחרת ארצות הברית לאחר שרביעיית השליחים שלה גמאה את המרחק ב-37.96 שניות; אך טים מונטגומרי שכאמור הורשע בנטילת חומרים אסורים, השתתף ברביעייה האמריקנית ולכן ההישג נשלל מארצות הברית. בעקבות פסילת ארצות הברית קודמה נבחרת דרום אפריקה למקום הראשון, במקום השני זכתה טרינידד וטובגו ובמקום השלישי סיימה רביעיית הרצים של אוסטרליה.
אירועים מרכזיים > ריצות בינוניות וארוכות > נשים

בריצה ל-800 מטר זכתה האלופה האולימפית, מריה מוטולה ממוזמביק, לאחר שקבעה 1:57.17 דקות והקדימה בשלוש מאיות בלבד את יריבתה האוסטרית סטפני גראף.
בריצה ל-1500 מטרים התקיים קרב בין הרומניות ויולטה סקלי וגבריאלה סאבו. את הריצה סיימה סאבו כשידה על העליונה, היא זכתה בזהב והקדימה את יריבתה שסיימה במקום השני.
בריצה ל-10000 מטר שלטו האתיופיות כששלוש רצות מאתיופיה זכו במקומות הראשונים. דררטו טולו, האלופה האולימפית, סיימה ראשונה וקבעה תוצאה של 31:48.81 דקות. אחריה הגיעה ברהיין אדרה, שסיימה ארבע מאיות בלבד אחריה ולמקום השלישי הגיעה גטה וואמי.
אירועים מרכזיים > ריצות בינוניות וארוכות > גברים

בריצה ל-10000 מטרים הפסיד במפתיע האלוף האולימפי, היילה גבריסלאסי, וסיים רק במקום השלישי. הרץ הקנייתי, צ'ארלס קמאטי, זכה במדליית הזהב ואספה מזגבו האתיופי זכה במדליית הכסף.
ריצת המרתון הייתה צמודה לכל אורכה; גזאהגנה אברה האתיופי וסיימון ביווט הקנייתי הובילו את הריצה כשהם רצים זה לצד זה. בסיום הריצה ניצח אברה, האלוף האולימפי, שקבע תוצאה של 2:12:42 שעות והקדים את יריבו הקנייתי בשנייה אחת בלבד.
אירועים מרכזיים > ענפי שדה > נשים

גמר הקפיצה לרוחק היה צמוד ובסופו ניצחה פיונה מיי האיטלקייה, שקפצה למרחק של 7.02 והקדימה את טטיאנה קוטובה הרוסייה בסנטימטר אחד בלבד. האלופה האולימפית, ניורקה מונטלבו הספרדייה, סיימה רק במקום השלישי עם 6.88 מ'.
בגמר יידוי הפטיש נרשמה הפתעה כשאולגה קוזנקובה הרוסייה, שהחזיקה בתוצאת השנה בעולם והייתה המועמדת הבכירה לניצחון בתחרות, הפסידה ליפסי מורנו הקובנית.
אירועים מרכזיים > ענפי שדה > גברים

בגמר הקפיצה לרוחק זכה איוון פדרוסו הקובני באליפות עולם רביעית ברציפות, לאחר שניתר למרחק של 8.40 מטר.
בגמר זריקת הדיסקוס, זכה לארס רידל הגרמני בתואר אלוף העולם בפעם החמישית והקדים את האלוף האולימפי, וירגיליוס אלקנה הליטאי, שסיים במקום השני.
ג'ון גודינה האמריקני זכה בתואר אלוף העולם בהדיפת כדור ברזל בפעם השלישית לאחר שגבר על בן ארצו אדם נלסון, שסיים שני.
תוצאות > נשים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | ז'אנה פינטוסביץ'-בלוק   אוקראינה אוקראינה | 10.82 שנ'  | אקטריני תאנו   יוון יוון | 10.91 שנ'1 | צ'נדרה סטורופ   איי בהאמה איי בהאמה | 11.02 שנ' |
| ריצת 200 מטר | דבי פרגוסון-מקנזי   איי בהאמה איי בהאמה | 22.52 שנ'1 | לטאשה ג'נקינס   ארצות הברית ארצות הברית | 22.85 שנ' | סידוני מאדרסיל   איי קיימן איי קיימן | 22.88 שנ'2 |
| ריצת 400 מטר | אמי מבקה תיאם   סנגל סנגל | 49.86 שנ' | לוריין פנטון   ג'מייקה ג'מייקה | 49.88 שנ' | אנה גווארה   מקסיקו מקסיקו | 49.97 שנ' |
| ריצת 800 מטר | מריה מוטולה   מוזמביק מוזמביק | 1:57.17 דק' | שטפני גראף   אוסטריה אוסטריה | 1:57.20 דק' | לטיטיה וריסדה   סורינאם סורינאם | 1:57.35 דק' |
| ריצת 1500 מטר | גבריאלה סאבו   רומניה רומניה | 4:00.57 דק' | ויולטה סקלי   רומניה רומניה | 4:01.70 דק' | נטליה גורלובה   רוסיה רוסיה | 4:02.40 דק' |
| ריצת 5000 מטר | אולגה יגורובה   רוסיה רוסיה | 15:03.39 דק' | מרתה דומינגז   ספרד ספרד | 15:06.59 דק' | איליץ' וורקו   אתיופיה אתיופיה | 15:10.17 דק' |
| ריצת 10000 מטר | דררטו טולו   אתיופיה אתיופיה | 31:48.81 דק' | ברהיין אדרה   אתיופיה אתיופיה | 31:48.85 דק' | גטה וואמי   אתיופיה אתיופיה | 31:49.98 דק' |
| ריצת מרתון | לידיה סימון   רומניה רומניה | 2:26:01 שע' | רייקו טוסה   יפן יפן | 2:26:06 שע' | סבטלנה זקהרובה   רוסיה רוסיה | 2:26:18 שע' |
| ריצת 100 מטר משוכות | אנג'נט קירקלנד   ארצות הברית ארצות הברית | 12.42 שנ' | גייל דיברס   ארצות הברית ארצות הברית | 12.54 שנ' | אולגה שישיגינה   קזחסטן קזחסטן | 12.58 שנ' |
| ריצת 400 מטר משוכות | נזיאה בידואן   מרוקו מרוקו | 53.34 שנ'   | יוליה פצ'ונקינה   רוסיה רוסיה | 54.27 שנ' | דיימי פרניה   קובה קובה | 54.51 שנ'  |
| הליכה ל-20 ק"מ | אולימפיאדה איבנובה   רוסיה רוסיה | 1:27:48 שע' | ולנטינה ציבולסקיה   בולגריה בולגריה | 1:28:49 שע' | אליזבטה פרונה   איטליה איטליה | 1:28:56 שע' |
| מרוץ שליחות 100X4 מ' | גרמניה גרמניה | 42.32 שנ'3 | צרפת צרפת | 42.39 שנ' | ג'מייקה ג'מייקה | 42.40 שנ' |
| מרוץ שליחות 400X4 מ' | ג'מייקה ג'מייקה | 3:20.65 דק' | גרמניה גרמניה | 3:21.97 דק' | רוסיה רוסיה | 3:24.92 דק' |
תוצאות > נשים > מקצועות השדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לגובה | הסטרי קלוטה   דרום אפריקה דרום אפריקה | 2.00 מ' | אינה בבקובה   אוקראינה אוקראינה | 2.00 מ' | קייסה ברגקוויסט   שוודיה שוודיה | 1.97 מ' |
| קפיצה במוט | סטייסי דרגילה   ארצות הברית ארצות הברית | 4.75 מ' | סווטלנה פאופנובה   רוסיה רוסיה | 4.75 מ' | מוניקה פירק   פולין פולין | 4.55 מ' |
| קפיצה לרוחק | פיונה מיי   איטליה איטליה | 7.02 מ' | טטיאנה קוטובה   רוסיה רוסיה | 7.01 מ' | ניורקה מונטלבו   ספרד ספרד | 6.88 מ' |
| קפיצה משולשת | טטיאנה לבדייבה   רוסיה רוסיה | 15.25 מ' | פרנסואז מבנגו אטון   קמרון קמרון | 14.60 מ' | תרזה מרינובה   בולגריה בולגריה | 14.58 מ' |
| הדיפת כדור ברזל | ינינה קרולצ'יק   בלארוס בלארוס | 20.61 מ' | נאדין קליינרט   גרמניה גרמניה | 19.86 מ' | ויטה פאבליש   אוקראינה אוקראינה | 19.41 מ' |
| זריקת דיסקוס | אלינה זברבה   בלארוס בלארוס | 67.10 מ' 4 | ניקולטה גראסו   רומניה רומניה | 66.24 מ' | אנסטסיה קלסידו   יוון יוון | 65.50 מ' |
| הטלת כידון | אוסליידיס מננדס   קובה קובה | 69.53 מ' | מירלה מניאני   יוון יוון | 65.78 מ' | סוניה ביסט   קובה קובה | 64.69 מ' |
| יידוי פטיש | ייפסי מורנו   קובה קובה | 70.65 מ'   | אולגה קוזנקובה   רוסיה  רוסיה | 70.61 מ'   | ברונווין איגלס   אוסטרליה אוסטרליה | 68.87 מ' |
| קרב שבע | ילנה פרוחורובה   רוסיה רוסיה | 6694 נק' | נטליה סזנוביץ'   בלארוס בלארוס | 6539 נק' | שליה בורל   ארצות הברית ארצות הברית | 6472 נק' |
1 מריון ג'ונס האמריקנית סיימה במקור במקום שני בריצת 100 מטר עם 10.85 שניות ובמקום ראשון בריצת 200 מטר עם 22.39 שניות, אך נפסלה לאחר שבשנת 2005 הודתה בשימוש באימרוץ.

2 קלי ווייט מארצות הברית סיימה במקור במקום שלישי בריצת 200 מטר, אך נפסלה בשנת 2004 לאחר שהתברר כי השתמשה באימרוץ.

3 נבחרת השליחות של ארצות הברית סיימה במקור במקום ראשון בריצת שליחות 4x100 מטר עם 41.71 שניות, אך נפסלה מכיוון שקלי ווייט ומריון ג'ונס, שהיוו חלק ברביעייה, הודו באימרוץ. 

4 נטליה סאדובה הרוסייה זכתה במקור במקום ראשון בתחרות זריקת דיסקוס עם 68.57 מטר, אך נפסלה לאחר שבדמה נמצאו חומרים אסורים.
תוצאות > גברים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | מוריס גרין   ארצות הברית ארצות הברית | 9.82 שניות | ברנרד ויליאמס   ארצות הברית ארצות הברית | 9.94 שניות1   | אטו בולדון   טרינידד וטובגו טרינידד וטובגו | 9.98 שניות |
| ריצת 200 מטר | קונסטנטינוס קדריס   יוון יוון | 20.04 שניות | כריסטופר ויליאמס   ג'מייקה ג'מייקה | 20.20 שניות | קים קולינס   סנט קיטס ונוויס סנט קיטס ונוויס  שון קרופורד   ארצות הברית ארצות הברית | 20.20 שניות |
| ריצת 400 מטר | אבארד מונקור   איי בהאמה איי בהאמה | 44.64 שניות | אינגו שולץ   גרמניה גרמניה | 44.87 שניות | גרג האוטון   ג'מייקה ג'מייקה | 44.98 שניות |
| ריצת 800 מטר | אנדרה בוכר   שווייץ שווייץ | 1:43.70 דקות | ווילפרד בונגיי   קניה קניה | 1:44.55 דקות | פאבל קזפיאבסקי   פולין פולין | 1:44.63 דקות |
| ריצת 1500 מטר | הישאם אל גרוז'   מרוקו מרוקו | 3:30.68 דקות | ברנרד לאגאט   קניה קניה | 3:31.10 דקות | דריס מאזוזי   צרפת צרפת | 3:31.54 דקות |
| ריצת 5000 מטר | ריצ'רד לימו   קניה קניה | 13:00.77 דקות | מיליון וולדה   אתיופיה  אתיופיה | 13:03.47 דקות2 | ג'ון קיבוון   קניה קניה | 13:05.20 דקות |
| ריצת 10000 מטר | צ'ארלס קמאטי   קניה קניה | 27:53.25 דקות | אספה מזגבו   אתיופיה אתיופיה | 27:53.97 דקות | היילה גבריסלאסי   אתיופיה אתיופיה | 27:54.41 דקות |
| ריצת מרתון | גזאהגנה אברה   אתיופיה אתיופיה | 2:12:42 שעות | סיימון ביווט   קניה קניה | 2:12:43 שעות | סטפנו בלדיני   איטליה איטליה | 2:13.18 שעות |
| ריצת 110 מטר משוכות | אלן ג'ונסון   ארצות הברית ארצות הברית | 13.04 שניות | אנייר גארסיה   קובה קובה | 13.07 שניות | דדלי דוריבאל   האיטי האיטי | 13.25 שניות |
| ריצת 400 מטר משוכות | פליקס סאנצ'ז   הרפובליקה הדומיניקנית הרפובליקה הדומיניקנית | 47.49 שניות | פבריציו מורי   איטליה איטליה | 47.54 שניות | דאי טמסו   יפן יפן | 47.89 שניות |
| ריצת 3000 מטר מכשולים | רובן קוסגיי   קניה קניה | 8:15.16 דקות | עלי אזין   מרוקו מרוקו | 8:16.21 דקות | ברנארד ברמסאיי   קניה קניה | 8:16.59 דקות |
| הליכה ל-20 ק"מ | רומאן רסקזוב   רוסיה רוסיה | 1:20:31 שעות | איליה מרקוב   רוסיה רוסיה | 1:20:36 שעות | ויקטור בורייב   רוסיה רוסיה | 1:20:36 שעות |
| הליכה ל-50 ק"מ | רוברט קוז'ניובסקי   פולין פולין | 3:42:08 שעות | חסוס אנחל גארסיה   ספרד ספרד | 3:43:07 שעות | אדגר הרננדז   מקסיקו מקסיקו | 3:46:12 שעות |
| מרוץ שליחים 100X4 מטר | דרום אפריקה דרום אפריקה | 38.47 שניות3   | טרינידד וטובגו טרינידד וטובגו | 38.58 שניות | אוסטרליה אוסטרליה | 38.83 שניות |
| מרוץ שליחים 400X4 מטר | איי בהאמה איי בהאמה | 2:58.19 דקות | ג'מייקה ג'מייקה | 2:58.39 דקות4 | פולין פולין | 2:59.71 דקות |
תוצאות > גברים > מקצועות השדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לגובה | מרטין בוס   גרמניה גרמניה | 2.36 מטר | וצ'יסלאב וורונין   רוסיה רוסיה  ירוסלב ריבקוב   רוסיה רוסיה | 2.33 מטר |  |  |
| קפיצה במוט | דמיטרי מרקוב   אוסטרליה אוסטרליה | 6.05 מטר | אלכס אברבוך   ישראל ישראל | 5.85 מטר | ניק היסונג   ארצות הברית ארצות הברית | 5.85 מטר |
| קפיצה לרוחק | איוון פדרוסו   קובה קובה | 8.40 מטר | סוואנט סטרינגפלו   ארצות הברית ארצות הברית | 8.24 מטר | קרלוס קלאדו   פורטוגל פורטוגל | 8.21 מטר |
| קפיצה משולשת | ג'ונתן אדוארדס   בריטניה בריטניה | 17.92 מטר | כריסטיאן אולסון   שוודיה שוודיה | 17.47 מטר | איגור ספסווקודסקי   רוסיה רוסיה | 17.44 מטר |
| הדיפת כדור ברזל | ג'ון גודינה   ארצות הברית ארצות הברית | 21.87 מ'טר | אדם נלסון   ארצות הברית ארצות הברית | 21.24 מטר | ארסי הרג'ו   פינלנד פינלנד | 20.93 מטר |
| זריקת דיסקוס | לארס רידל   גרמניה גרמניה | 69.72 מטר | וירגיליוס אלקנה   ליטא ליטא | 69.40 מטר | מיכאל מלנבק   גרמניה גרמניה | 67.61 מטר |
| הטלת כידון | יאן ז'לזני   צ'כיה צ'כיה | 92.80 מטר | אקי פרוויאיינן   פינלנד פינלנד | 91.31 מטר | קונסטינוס גאציודיס   יוון יוון | 89.95 מטר |
| יידוי פטיש | שימון ז'וולקובסקי   פולין פולין | 83.38 מטר | קוז'י מורופושי   יפן יפן | 82.92 מ'טר | איליה קונובלוב   רוסיה רוסיה | 80.27 מטר |
| קרב עשר | תומאס דבוז'אק   צ'כיה צ'כיה | 8902 נקודות | ארקי נול   אסטוניה אסטוניה | 8815 נקודות | דין מייסי   בריטניה בריטניה | 8603 נקודות |
1 טים מונטגומרי מארצות הברית סיים במקום השני בריצת 100 מטר לגברים בזמן של 9.85, אבל הוא הורשע באמרוץ בשנת 2005 והישגיו מתחרות זו נשללו.

2 עלי סעידי סיף מאלג'יריה סיים במקום השני בריצת 5000 מטר, אך הוא נפסל לאחר שנכשל בבדיקת סמים ובדמו נמצאו חומרים אסורים.

3 במרוץ שליחים ל-100X4 מטר זכתה נבחרת ארצות הברית במקום הראשון עם זמן של 37.96 שניות, אך טים מונטגומרי שכאמור הורשע בנטילת חומרים אסורים, השתתף ברביעייה האמריקנית ולכן ההישג נשלל מארצות הברית.

4 במרוץ שליחים ל-400X4 מטר סיימה נבחרת ארצות הברית במקום השני, אך ההישג נשלל ממנה בשנת 2008 לאחר שאנטוניו פטיגרו, שהשתתף ברביעייה, הורשע בלקיחת חומרים אסורים.
ישראל ישראל באליפות

באליפות השתתפו 10 אתלטים ישראלים. אלכס אברבוך, שהתחרה בקפיצה במוט, הגיע להישג הטוב ביותר מביניהם כשזכה במדליית הכסף באליפות, עם תוצאה של 5.85 מטר. אברבוך עבר במוקדמות 5.70 מטרים, שהספיקו לו להתברג בין 12 הקופצים שהעפילו לגמר. את הגמר אברבוך החל בגובה של 5.65 מטרים, אותו עבר בניסיונו השני. לאחר מכן צלח 5.75 מטרים בניסיונו הראשון ו-5.85 מטרים גם כן בניסיון הראשון. אברבוך לא הצליח לעבור את הגבהים הבאים וסיים במקום השני; במדליית הזהב זכה דמיטרי מרקוב.
אלכסנדר פורחומובסקי התחרה ב-100 מטר גברים והצליח להעפיל מהמוקדמות לרבע הגמר, לאחר שסיים שלישי במקצה שלו עם 10.42 שניות. ברבע הגמר פורחומובסקי שיפר את התוצאה שלו וקבע 10.28 שניות, אך סיים אחרון במקצה ולא עלה לחצי הגמר.
רביעיית השליחים של ישראל בריצה ל-100X4 שכללה את גדעון יבלונקה, טומי כפרי, אלכסנדר פורחומובסקי וכפיר גולן, הצליחה לעלות מהמוקדמות לחצי הגמר מהמקום ה-14, לאחר שקבעה 39.13. בחצי הגמר קבעה הנבחרת תוצאה פחות טובה, 39.39, סיימה במקום ה-14 ולא העפילה לגמר.
אירנה לנסקי וסבטלנה גנזדילוב התחרו בריצת 100 מטר משוכות לנשים, אך לא הצליחו להעפיל לחצי הגמר; לנסקי סיימה במקום ה-20 וגנדזילוב במקום ה-24.
הרץ אסף בימרו השתתף במרתון הגברים וסיים במקום ה-20, לאחר שסיים את המרחק ב-2:22:36 שעות. ואדים באביקין השתתף במוקדמות הטלת הכידון והטיל את הכידון למרחק של 77.91 מטר, תוצאה שלא הספיקה לו על מנת לעלות לגמר.
אבי טיירי שהתחרה בקפיצה משולשת, קפץ ל-16.06 מטר ולא עלה לגמר.
ישראל ישראל באליפות > תוצאות > נשים

| שם האתלטית | התחרות | שלב בתחרות | תוצאה | מיקום |
| --- | --- | --- | --- | --- |
| סבטלנה גנדזילוב | ריצת 100 מטר משוכות | מוקדמות | 13.28 שניות | 24 |
| אירנה לנסקי | ריצת 100 מטר משוכות | מוקדמות | 13.20 שניות | 20 |
ישראל ישראל באליפות > תוצאות > גברים

| שם האתלט | התחרות | שלב בתחרות | תוצאה | מיקום |
| --- | --- | --- | --- | --- |
| אלכסנדר פורחומובסקי | ריצת 100 מטר | מוקדמות | 10.42 שניות | 28 |
| אלכסנדר פורחומובסקי | ריצת 100 מטר | רבע גמר | 10.28 שניות | 27 |
| אסף בימרו | ריצת מרתון |  | 2:22:34 שעות | 20 |
| אבי טיירי | קפיצה משולשת | מוקדמות | 16.06 מטר | 22 |
| אלכס אברבוך | קפיצה במוט | מוקדמות | 5.70 מטר | 10 |
| אלכס אברבוך | קפיצה במוט | גמר | 5.85 מטר  |  |
| ואדים בביקין | הטלת כידון | מוקדמות | 77.91 מטר | 22 |
| גדעון יבלונקה   אלכסנדר פורחומובסקי   טומי כפרי   כפיר גולן | ריצת שליחים 4x100 מטר | מוקדמות | 39.13 שניות | 14 |
| גדעון יבלונקה   אלכסנדר פורחומובסקי   טומי כפרי   כפיר גולן | ריצת שליחים 4x100 מטר | חצי גמר | 39.39 שניות | 14 |
טבלת המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סה"כ |
| 1 | רוסיה רוסיה | 5 | 7 | 6 | 18 |
| 2 | ארצות הברית ארצות הברית | 5 | 5 | 3 | 13 |
| 3 | קניה קניה | 3 | 3 | 2 | 8 |
| 4 | גרמניה גרמניה | 3 | 3 | 1 | 7 |
| 5 | קובה קובה | 3 | 1 | 2 | 6 |
| 6 | איי בהאמה איי בהאמה | 3 | 0 | 1 | 4 |
| 7 | אתיופיה אתיופיה | 2 | 3 | 3 | 8 |
| 8 | בלארוס בלארוס | 2 | 2 | 0 | 4 |
| 8 | רומניה רומניה | 2 | 2 | 0 | 4 |
| 9 | מרוקו מרוקו | 2 | 1 | 0 | 3 |
| 11 | פולין פולין | 2 | 0 | 3 | 5 |
| 12 | צ'כיה צ'כיה | 2 | 0 | 0 | 2 |
| 12 | דרום אפריקה דרום אפריקה | 2 | 0 | 0 | 2 |
| 14 | ג'מייקה ג'מייקה | 1 | 3 | 2 | 6 |
| 15 | יוון יוון | 1 | 2 | 2 | 5 |
| 16 | איטליה איטליה | 1 | 1 | 2 | 4 |
| 17 | אוקראינה אוקראינה | 1 | 1 | 1 | 3 |
| 18 | אוסטרליה אוסטרליה | 1 | 0 | 2 | 3 |
| 19 | בריטניה בריטניה | 1 | 0 | 1 | 2 |
| 20 | הרפובליקה הדומיניקנית הרפובליקה הדומיניקנית | 1 | 0 | 0 | 1 |
| 20 | מוזמביק מוזמביק | 1 | 0 | 0 | 1 |
| 20 | סנגל סנגל | 1 | 0 | 0 | 1 |
| 20 | שווייץ שווייץ | 1 | 0 | 0 | 1 |
| 24 | יפן יפן | 0 | 2 | 1 | 3 |
| 24 | ספרד ספרד | 0 | 2 | 1 | 3 |
| 26 | פינלנד פינלנד | 0 | 1 | 1 | 2 |
| 26 | צרפת צרפת | 0 | 1 | 1 | 2 |
| 26 | שוודיה שוודיה | 0 | 1 | 1 | 2 |
| 26 | טרינידד וטובגו טרינידד וטובגו | 0 | 1 | 1 | 2 |
| 30 | אוסטריה אוסטריה | 0 | 1 | 0 | 1 |
| 30 | קמרון קמרון | 0 | 1 | 0 | 1 |
| 30 | אסטוניה אסטוניה | 0 | 1 | 0 | 1 |
| 30 | ישראל ישראל | 0 | 1 | 0 | 1 |
| 30 | ליטא ליטא | 0 | 1 | 0 | 1 |
| 35 | מקסיקו מקסיקו | 0 | 0 | 2 | 2 |
| 36 | בולגריה בולגריה | 0 | 0 | 1 | 1 |
| 36 | איי קיימן איי קיימן | 0 | 0 | 1 | 1 |
| 36 | האיטי האיטי | 0 | 0 | 1 | 1 |
| 36 | קזחסטן קזחסטן | 0 | 0 | 1 | 1 |
| 36 | פורטוגל פורטוגל | 0 | 0 | 1 | 1 |
| 36 | סנט קיטס ונוויס סנט קיטס ונוויס | 0 | 0 | 1 | 1 |
| 36 | סורינאם סורינאם | 0 | 0 | 1 | 1 |